19.1.2023
EL
Επίσημη Εφημερίδα της Ευρωπαϊκής Ένωσης
L 17/85
(5)
Βάσει δημόσιων πληροφοριών, η συναλλαγή εγκρίθηκε από τις αρμόδιες εθνικές αρχές (5) και στη συνέχεια ολοκληρώθηκε (6).
(6)
Ο όμιλος Meide δραστηριοποιείται στην παραγωγή και πώληση του υπό εξέταση προϊόντος, μεταξύ άλλων προϊόντων.
Επιπλέον, ο όμιλος Meide δραστηριοποιείται στην εισαγωγή και εξαγωγή των προϊόντων του, καθώς και των προϊόντων τρίτων (7).
Το υπό εξέταση προϊόν που εξάγει ο όμιλος Meide από τη ΛΔΚ στην Ένωση υπόκειται στα μέτρα αντιντάμπινγκ που επιβλήθηκαν με τον εκτελεστικό κανονισμό (ΕΕ) 2019/1259.
(7)
Ο όμιλος Meide και η Jinan Meide είναι συνδεδεμένες εταιρείες.
(8)
Ως εκ τούτου, η Επιτροπή έκρινε ότι η ολοκλήρωση της συναλλαγής δικαιολογούσε την αλλαγή των σχετικών κωδικών TARIC για την καλύτερη παρακολούθηση των εισαγωγών, για τους ακόλουθους λόγους.
(9)
Το υπό εξέταση προϊόν υπάγεται επί του παρόντος στον κωδικό Συνδυασμένης Ονοματολογίας (στο εξής: ΣΟ) ex 7307 19 10 (κωδικοί TARIC 7307 19 10 10 και 7307 19 10 20).
(10)
Εκτός από τους κωδικούς TARIC που υπόκεινται σε μέτρα, ο υπολειπόμενος κωδικός TARIC 7307 19 10 90 περιλαμβάνει ορισμένα προϊόντα, μεταξύ των οποίων τα δύο προϊόντα που εξαιρούνται ρητά από τον ορισμό προϊόντος του υπό εξέταση προϊόντος (δηλαδή εξαρτήματα σωμάτων συμπίεσης που φέρουν μετρικό σπείρωμα ISO DIN 13 και κοχλιωτά κυκλικά κιβώτια σύνδεσης από ελατό χυτοσίδηρο χωρίς καπάκι), καθώς και μη κοχλιωτά χυτά εξαρτήματα σωληνώσεων.
(11)
Η κοχλιοτόμηση είναι μόνο το τελευταίο στάδιο μεταποίησης του υπό εξέταση προϊόντος.
Ως εκ τούτου, τα μη κοχλιωτά και ημικατεργασμένα χυτά εξαρτήματα σωληνώσεων θα μπορούσαν να εισαχθούν στην Ένωση με τον υπολειπόμενο κωδικό TARIC, στον οποίο δεν εφαρμόζονται μέτρα αντιντάμπινγκ, και θα μπορούσαν να υποβληθούν στη διαδικασία κοχλιοτόμησης εντός της Ένωσης.
(12)
Η Επιτροπή έκρινε ότι τα στοιχεία που μπορούν να ανακτηθούν από την τρέχουσα δομή των κωδικών TARIC δεν ήταν αρκετά επαρκή για την παρακολούθηση των ροών εισαγωγών μη κοχλιωτών χυτών εξαρτημάτων σωληνώσεων από τη ΛΔΚ, διότι επί του παρόντος αναμειγνύονται με τον μεγάλο αριθμό προϊόντων που εμπίπτουν στον υπολειπόμενο κωδικό TARIC 7307 19 10 90.
(13)
Ως εκ τούτου, οι κωδικοί TARIC που υπάγονται στον κωδικό ΣΟ ex 7307 19 10 θα πρέπει να αναδιαρθρωθούν σε κοχλιωτά (κωδικοί TARIC 7307 19 10 03, 7307 19 10 05, 7307 19 10 10, 7307 19 10 13, 7307 19 10 20, 7307 19 10 30) ή μη κοχλιωτά (κωδικοί TARIC 7307 19 10 35, 7307 19 10 40, 7307 19 10 45) προϊόντα.
Επιπλέον, τόσο για τα κοχλιωτά όσο και για τα μη κοχλιωτά προϊόντα, θα πρέπει να διευκρινίζεται αν είναι κατασκευασμένα από ελατό χυτοσίδηρο (κωδικοί TARIC 7307 19 10 10 και 7307 19 10 35 αντίστοιχα), από χυτοσίδηρο σφαιροειδούς γραφίτη (κωδικοί TARIC 7307 19 10 20 και 7307 19 10 40 αντίστοιχα) ή από άλλα υλικά (κωδικοί TARIC 7307 19 10 30 και 7307 19 10 45 αντίστοιχα).
Τέλος, εντός των κοχλιωτών εξαρτημάτων σωληνώσεων από ελατό χυτοσίδηρο και χυτοσίδηρο σφαιροειδούς γραφίτη, θα πρέπει να δημιουργηθούν νέοι ειδικοί κωδικοί TARIC για τα προϊόντα που εξαιρούνται ρητά από τον ορισμό προϊόντος του υπό εξέταση προϊόντος, δηλαδή εξαρτήματα σωμάτων συμπίεσης που φέρουν μετρικό σπείρωμα ISO DIN 13, από ελατό χυτοσίδηρο (κωδικός TARIC 7307 19 10 03), κοχλιωτά κυκλικά κιβώτια σύνδεσης από ελατό χυτοσίδηρο χωρίς καπάκι (κωδικός TARIC 7307 19 10 05) και εξαρτήματα σωμάτων συμπίεσης που φέρουν μετρικό σπείρωμα ISO DIN 13, από χυτοσίδηρο σφαιροειδούς γραφίτη (κωδικός TARIC 7307 19 10 13).
(14)
Οι κωδικοί TARIC στους οποίους εφαρμόζονται τα μέτρα, δηλαδή οι κωδικοί TARIC 7307 19 10 10 και 7307 19 10 20, παραμένουν αμετάβλητοι και μόνο η περιγραφή θα πρέπει να επικαιροποιηθεί σε «Άλλα», προκειμένου να διασφαλιστεί η συνοχή με τη νέα δομή TARIC.
(5) Βλέπε https://uokik.gov.pl/news.php?news_id=17989 και απόφαση DKK-83/2022 της 16ης Μαρτίου 2022, διαθέσιμο στη διεύθυνση: https://uokik.gov.pl/koncentracje.php?news_id=17397.
(6) Βλέπε βάση δεδομένων Orbis M&A και https://globallegalchronicle.com/meide-groups-acquisition-of-odlewnia-zawiercie/.
(7) Βλέπε απόφαση DKK-83/2022, ό.π.